**3ο ΓΥΜΝΑΣΙΟ ΤΡΙΚΑΛΩΝ**

**ΕΝΤΥΠΩΣΕΙΣ ΑΠΟ ΤΗΝ ΕΠΙΣΚΕΨΗ ΤΗΣ ΚΥΡΙΑΣ ΤΟΥΛΑΣ ΤΙΓΚΑ ΣΤΟ ΣΧΟΛΕΙΟ ΜΑΣ**

Στις 09-04-2014 το σχολείο μας είχε την τιμή να φιλοξενήσει μια από τις σημαντικότερες τοπικές συγγραφείς, την κα Τούλα Τίγκα. Η ομάδα μαθητών του σχολείου μας που συμμετέχει στο πρόγραμμα «εργαστήρι δημιουργικής ανάγνωσης και γραφής>> την υποδέχτηκε θερμά και ξεκίνησε μαζί της ένα οδοιπορικό στα … μονοπάτια των βιβλίων της.

Οι οξυδερκείς (!) μαθητές της ομάδα μας της υπέβαλαν εύστοχες ερωτήσεις, που βοήθησαν στην βαθύτερη κατανόηση των έργων της και συνετέλεσαν στην διαμόρφωση μιας ολοκληρωμένης εικόνας του χαρακτήρα και της προσωπικότητς της. Μαζί της μετεωριστήκαμε στα μονοπάτια της λογοτεχνίας και ταξιδέψαμε μέσα στο χρόνο. Η κα Τούλα Τίγκα μας εξήγησε την τεχνική της συγγραφής των βιβλίων της, η οποία ήταν για μας πρωτάκουστη. Ο τρόπος με τον οποίο δημιουργεί ένα έργο είναι ιδιαίτερος. Αφήνει το κείμενο να «μεστώσει» για ένα χρονικό διάστημα, ώστε να είναι πιο αυστηρή κριτής των έργων της. Μας εξομολογήθηκε ότι η τελευταία περίοδος της ζωής της είναι ιδιαίτερα δύσκολη και συναισθηματικά φορτισμένη. Ομολόγησε πως ακόμη δεν γνωρίζει αν είναι πραγματικά μια συγγραφέας και νιώθει υποδεέστερη μπροστά σε μεγάλες μορφές της λογοτεχνίας. Η παιδική και εφηβική της ηλικία ήταν ευχάριστη, γεμάτες όμορφες αναμνήσεις και καθόρισε τη ζωή της. Τέλος, πρόκειται οσονούπω να εκδοθεί το νέο της μυθιστόρημα για ενήλικες που όλοι μας αναμένουμε με ανυπομονησία.

Συνοψίζοντας, η επίσκεψη της κας Τίγκα ήταν μία φοβερή εμπειρία για όσους μαθητές παραβρέθηκαν στη συνάντηση μαζί της.

*Ευαγγελίνα Κόκκα, μαθήτρια Β’1 3ου Γυμνασίου Τρικάλων*

*Δήμητρα Παράσχη, μαθήτρια Β’3 3ου Γυμνασίου Τρικάλων*